OVK | Elite Dormer Veiling: Veilingsuitslag
Tuis > Elite Dormer Veiling: Veilingsuitslag
Elite Dormer Veiling: Veilingsuitslag
geplaas op Ma., 19 Aug. 2019
Elite Dormers, onder leiding van Charles Jordaan en JP Potgieter, asook Eric Cloete van Sanctuary Dormer as gasverkoper het 'n geslaagde veiling op 17 Augustus by Bloemfontein se Skougronde aangebied.
Dertig (30) ramme was onder die hammer en 'n gemiddelde prys van R8 758.62 is behaal. Die bod van R24 000 is op Mornay Verster van Ladybrand toegeslaan. Dit was die hoogste prys vir 'n ram.
Verder is 130 dragtige ooie vir 'n gemiddelde prys van R2 958 verkoop.
Die afslaer tydens die veiling was PM Swart van OVK.
Foto: PM Swart (afslaer), JP Potgieter (verkoper, Welpic Dormers), Koos Louw (OVK), Paul van Biljon (OVK), Mornay Verster (koper, Le Roc), Kent Flanagine (Le Roc) en Sibusiso Dayimani (vashouer)